kardosdrur/scandi-wiki huggingface dataset:
Riccardo Montolivo

Riccardo Montolivo (født 18. januar 1985 i Caravaggio, Bergamo) er en italiensk fodboldspiller, der siden sommeren 2012 har spillet for Serie A klubben AC Milan, hvor han kom fra Fiorentina. Montolivo blev udpeget som ny anfører i Fiorentina i 2009-2010 sæsonen, efter daværende anfører Dario Dainelli og viceanfører Martin Jørgensen forlod klubben.

Landshold 
Montolivo blev udtaget til VM slutrunden i 2010, af den nu gamle landstræner Marcelo Lippi. Montolivo fik en meget vigtig rolle for det italienske landshold, ved slutrunden. Da Andrea Pirlo var blevet skadet lige op til tuneringen, blev Montolivo sendt i aktion for at udfylde Pirlo hul, så godt som muligt. Montolivo gjorde et godt stykke arbejde, men det italienske landshold fejlede fælt, da mange stjerne var ude med skader. 
Efter slutrunden blev Fiorentinas træner fra sæsonen 2009-2010, Cecare Prandelli, valgt som ny italiensk landstræner. Prandellis' særdeles gode kendskab til Montolivos kvaliteter, kan blive det sidste skub til en fast plads på landsholdet. Montolivo ligner også manden, der skal tage over for Andrea Pirlo, der ikke fortsætter på landsholdet i evigheder. Dermed bliver det højest sandsynligt Montolivo, der sammen med krafter som Gianluigi Buffon, Giorgio Chiellini, Daniele De Rossi og Giuseppe Rossi, der skal genrejse det italienske landshold, og vigtigst af alt skabe respekt omkring landsholdet igen.

Eksterne henvisninger 

 

Fodboldspillere fra Italien
Deltagere ved verdensmesterskabet i fodbold 2010
Deltagere ved det europæiske mesterskab i fodbold 2012
Fodboldspillere fra ACF Fiorentina
Fodboldspillere fra AC Milan
Olympiske fodboldspillere fra Italien
Timmesøbjerg-borgen

Timmesøbjerg-borgen er et bronzealder-borganlæg beliggende på Timmesøbjerg i Store Klinteskov ved Møns Klint på Møn. Bakken har stejle skrænter mod øst, syd og vest. Mod nord til nordøst er der gravet dobbeltgrave. I området ligger der mange gravhøje. 

I 2010 udgravede Museerne Vordingborg anlægget. Inden udgravningen regnede man med at anlægget var bygget i middelalderen, men kulstof-14-analyse fund giver en datering omkring 1100-500 f.kr., altså slutningen af bronzealderen.

Borganlægget, der ligger på en 113 meter høj bakketop, og består af en tredobbelt træpalisade, der efterfølgende er blevet suppleret af tre volde, bygget af kridt.

Ved undersøgelsen blev der lavet en grøft gennem forsvarsværkerne og profilerne blev registreret. Der blev ikke gjort nogle fund, men der blev udtaget trækul til datering. 

Det er sandsynligt, at Timmesøbjerg har været et tilflugtssted, når fremmede både viste sig på Østersøen.

Noter

Kilder 
 Timmesøbjerg  Fortidsmindeguide.dk
 Her graver vi , Museerne i Vordingborg Kommune
 Gådefuld borg stammer fra bronzealderen, Irene Berg Sørensen, Videnskab.dk
 Timmesøbjerg

Møn
Nordisk bronzealder
Voldsteder i Præstø Amt
Distanceblænder

En distanceblænder er en person eller en genstand, der ser godt ud på afstand, men som er mindre attraktiv på nært hold. Det benyttes bl.a. om stærkt sminkede kvinder og biler, der er overfladisk reparerede, f.eks. ved overmaling af rustangreb.

I sin oprindelige betydning er distanceblænderi ikke nødvendigvis en tilsigtet handling. Begrebet har dog ændret betydning, således at det anvendes om personer, der bevidst fremstiller sig selv i et bedre lys, end deres baggrund berettiger til.  En af årsagerne til denne nye betydning af ordet er Anna Castberg, men også Stein Bagger er blevet betegnet som distanceblænder.

Distanceblænderen er, ud over sit gode udseende, ofte i besiddelse af charme og evnen til at engagere sine omgivelser. Hvis disse karaktertræk er kombineret med sygelig selvovervurdering eller mytomani, vil distanceblænderen ofte blive betegnet som psykopat.

Noter 

Ord og vendinger
Psykologi
Silver Broom 1979

Air Canada Silver Broom 1979 var det 21. VM i curling for mænd. Turneringen blev arrangeret af International Curling Federation og afviklet i Allmend Eisstadion i Bern, Schweiz i perioden 26. marts – 1. april 1979 med deltagelse af ti hold. Schweiz var VM-værtsland for anden gang, men det var også anden gang, at Bern var værtsby.

Mesterskabet blev for første gang i historien vundet af Norge, som besejrede værtslandet Schweiz med 5-4 i finalen. Tredjepladsen gik til Canada, som tabte 3-6 til Norge i semifinalen, og som var bedre placeret i grundspillet end den anden tabende semifinalist, USA. Norges vinderhold kom fra Bygdøy Curling Club i Oslo og bestod af Kristian Sørum, Morten Sørum, Eigil Ramsfjell og Gunnar Meland, og det var samme hold, som året før vandt VM-sølv.

Danmark blev repræsenteret af et hold fra Hvidovre Curling Club bestående af Jørn Blach, Freddy Bartelsen, Bent Jørgensen og Antonny Hinge. Holdet endte på tiendepladsen efter én sejr og otte nederlag.

Resultater 

De ti deltagende hold spillede en enkeltturnering alle-mod-alle. De fire bedste hold gik videre til semifinalerne, hvor de spillede om to pladser i finalen. Tredjepladsen gik til den af de tabende semifinalister, der endte bedst placeret i grundspillet.

Grundspil

Slutspil

Samlet rangering

Kilder / eksterne henvisninger 
 http://results.worldcurling.org/Championship.aspx?id=29 

1979
Sport i 1979
Curling i Schweiz
Sport i Bern
Franz Naegele

Franz Karl Naegele (født 12. juli 1778 i Düsseldorf, død 21. januar 1851 i Heidelberg) var en tysk fødselshjælper.

Naegele tog doktorgraden i Bamberg, praktiserede i Barmen og blev 1807 ekstraordinær professor i Heidelberg, ordentlig professor 1810 og direktør for fødselsstiftelsen. Når Nägeli er blandt grundlæggerne af den moderne obstetrik, skyldes det hans arbejder over de skråt- og påtværsforsnævrede bækkener, over bækkenets hældningsvinkel, over svangerskabets varighed og over fødselsmekanikken. Sine erfaringer nedlagde han i Das schräg verengte Becken, nebst einem Anhange über die wichtigsten Fehler des weiblichen Beckens überhaupt (I 1839, II 1850). "Nägelis bækken", det ankylotisk skråt forsnævrede, omtales første gang i Heidelberger Klinischen Annalen (X, 1834). Desuden skrev han Ueber den Mechanismus der Geburt (1822), Das weibliche Becken (1825) og en lærebog for jordemødre. Han forbedrede fødselstangen ved at angive et nyt lukke til den.

Kilder 

 

Læger fra Tyskland
Gynækologer
Ansatte ved Heidelbergs Universitet
Tyskere i 1700-tallet
Tyskere i 1800-tallet
Personer fra Düsseldorf
Jeg drømte mig en drøm i nat

"Jeg drømte mig en drøm i nat" er en sang af Lars Stryg, som er en dansk udgave af Ed McCurdys fredssang fra 1950: "Last Night I Had the Strangest Dream".

Noter

Sange fra Danmark
Sange fra 1950
Peter Alexander

Peter Alexander (født 30. juni 1926 i Wien, død 12. februar 2011 i Wien) var en østrigsk sanger og skuespiller. Han var døbt Peter Alexander Ferdinand Maximillian Neumayer.

Eksterne henvisninger 
 

 
 Peter Alexanders officielle hjemmeside  

Skuespillere fra Østrig
Nägeli

Nägeli eller Naegeli er et efternavn, der henviser til blandt andre:

 Carl Wilhelm von Nägeli (1817–1891), schweizisk botaniker
 Harald Naegeli (* 1939), schweizisk graffitikunstner
 Hans Georg Nägeli, (1773–1836), schweizisk musikpædagog og komponist
 Oskar Naegeli (1885–1959), schweizisk skakmester og dermatolog

Se også 
 Naegele
Karl Friedrich Nägelsbach

Karl Friedrich Nägelsbach (født 28. marts 1806 i Wöhrd ved Nürnberg, død 21. april 1859) var en tysk filolog.

Foruden ved sin Lateinische Stilistik für Deutsche (1846 og oftere) er Nägelsbach, der var professor i Erlangen, kendt ved sine to religionshistoriske arbejder Die homerische Theologie (1840, 3. oplag 1884) og Die nachhomerisene Theologie (1857).

Kilder 

 

Filologer fra Tyskland
Klassiske filologer
Religionshistorikere
Tyskere i 1800-tallet
Slottsparken

Slottsparken er Oslos centrale bypark, som dækker et samlet areal på 22,5 hektar. Parken omgiver Det Kongelige Slott og Slottsplassen.

Området blev købt og udskilt fra flere omkringliggende ejendomme i 1824. Der blev udarbejdet flere planer for regulering og anlæggelse af parken, men man endte af økonomiske grunde med en noget forenklet plan, udarbejdet af slotsarkitekt Hans Linstow og slotsgartner Martin Mortensen. Parken består af store plæner under høje træer, stier , alléer og anlagte søer. Tilsammen er der omkring 2.000 træer i parken.

Anlæggelsen begyndte i 1838 under ledelse af Mortensen, men strakte sig over lang tid på grund af mangel på midler. De fleste af de nuværende træer blev plantet ved anlæggelsen. 

Langs parken ved Parkveien og Wergelandsveien blev boligkvarteret Bak Slottet anlagt fra 1846, efter Linstows planlægning. 

Der blev anlagt et gartneri ved Grotten i 1870'erne, som stadig findes.

I parken blev der efterhånden opstillet statuer og monumenter: Gustav Vigelands statuer af Niels Henrik Abel fra 1908 på Abelhaugen, og af Camilla Collett fra 1911 i parken udenfor slottets nordre fløj. Ved indgangen til Slottsplassens sydlige hjørne fra Henrik Ibsens gade, foran Dronningparken, som i en lang periode var kongehusets private del af parken, står Ada Madsens statue af Dronning Maud fra 1959. Den 21. februar 2007 afslørede kong Harald 5. en statue af sin mor, kronprinsesse Märtha, ved begyndelsen af stien fra Slottsplassens nordre hjørne mod krydset Parkveien/Wergelandsveien. Statuen er udført af billedhuggeren Kirsten Kokkin og var en gave fra Stortinget i anledning af kongens 70-års fødselsdag. 

Den 23. september 1941 blev Snorremonumentet afsløret af Gulbrand Lunde, der var kulturminister i Vidkun Quislings anden regering, i anledning af 700-årsdagen for Snorre Sturlassons fødsel. Dette monument blev fjernet og sikkert også ødelagt ved befrielsen ved afslutningen af 2. verdenskrig i 1945.

Se også 
 Parker i Oslo

Eksterne henvisninger 
 Kongehuset.no om Slottsparken 
 Kongehuset.no om statuerne i Slottsparken

Oslos historie
Parker i Oslo
Nyingchi

Nyingchi (kinesisk: 林芝; pinyin: Línzhī; Wade-Giles: Lín-chīh; tibetansk: ཉིང་ཁ; Wylie: Nying-khri) er et præfektur i Den autonome region Tibet i Folkerepublikken Kina. Præfekturet har et areal på 116.175 km², og en befolkning på 170.000 mennesker (2007).

Administrative enheder 
Præfekturet Nyingchi består af 7 amter (县 xiàn). Store dele af amterne Mêdog og Zayü regnes af Kina som tibetansk territorium (og følgelig under kinesisk jurisdiktion), men de er de facto styret af Indien og udgør store dele af den indiske stat Arunachal Pradesh.

Eksterne henvisninger 
 Nyingchi 

Præfekturer i Tibet
Chomo Lönzo

Chomo Lönzo (eller Chomo Lonzo, Chomolonzo, Chomolönzo, Jomolönzo eller Lhamalangcho) er et bjerg i Tibet. Det ligger i bjergkæden Mahalangur Himal i Himalaya, og danner den nordre flanke af Makalu-massivet. Toppen er 7.804 moh., hvilket som gør Chomo Lönzo til verdens 24. højeste bjerg.

Bjerget ligger i Tibet i Kina, tæt ved grænsen til Nepal.

Bjerget blev besteget første gang 30. oktober 1954, af de franske bjergbestigere Jean Couzy og Lionel Terray i forbindelse med en undersøgelsesekspedition til Makalu. De nåede toppen fra Sakietang-La, som adskiller Chomo Lönzo fra Makalu.

Eksterne kilder og henvisninger 

Bjerge i Tibet
Himalaya
Bårse Kirke

Bårse Kirke ligger i Bårse ca. 6 km V for Præstø (Region Sjælland). Indtil Kommunalreformen i 2007 lå den i Storstrøms Amt, og indtil Kommunalreformen i 1970 i Bårse Herred, (Præstø Amt).

Skibet er opført i første halvdel af 1300-tallet af teglsten. Den spidsbuede norddør står tilmuret, syddøren er stadig i brug men noget ændret. Skibet har oprindelig haft et noget smallere kor, men i anden halvdel af 1400-tallet blev det nedrevet og erstattet af det nuværende langhuskor, hvis østgavl har tre tætsiddende højblændinger over savskifte og cirkelblændinger yderst. I sengotisk tid opførtes våbenhuset mod syd, over våbenhuset rejstes et tårn.

Den brede korbue til det oprindelige kor er bevaret. I forbindelse med ombygningen i anden halvdel af 1400-tallet fik kirken indbygget krydshvælv. Alterbilledet er malet af Th. Wegener i 1862. Prædikestolen er skåret af Bertel Snedker i 1604. Vestpulpituret er fra 1638, i felterne er opsat figurer, som formodentlig stammer fra en sengotisk altertavle.

Den romanske granitfont har tekst, der oplyser, at Bonde Friser har hugget fonten og Esger Rød har ladet den fremstille. Desuden ses de 16 runetegn samt tre tilføjede runer, der tilsammen danner det såkaldte Gyldental, der benyttedes i den kirkelige kalenderberegning.
Den glatte og uprofilerede kumme er prydet med syv arkader, de seks er dobbelte, den syvende har tredobbelte runde buleslag, arkadefelterne er adskilt ved pilastre med fladtrykte kapitæler. Kummen er desuden smykket med vegetative motiver samt et kors med egeblade i ender og i korsskæringen, disse motiver daterer fonten til midten af 1200-tallet. Alt er ristet med fine, skarpe linjer. Foden er foroven en keglestub, der går over i en sekskantet pyramidestub med halvrunde skiver i de listeindfattede felter.

Eksterne kilder og henvisninger 

 Bårse Kirke  på nordenskirker.dk
 Bårse Kirke på KortTilKirken.dk
 Bårse Kirke i bogværket Danmarks Kirker (udg. af Nationalmuseet)

Kirker i Vordingborg Kommune
Kirker i Roskilde Stift
Kirker i Præstø Amt
Johan Christian Riise

Johan Christian Riise (1. april 1794 i København – 27. juli 1875 sammesteds) var en dansk oversætter, udgiver og etatsråd, bror til Jacob Riise.

Riise var søn af handelsbogholder, siden mægler, Christian Fischer Riise (1761-1815) og Caroline Wilhelmine født Foltmar (1764-1841). Han blev 1811 student fra Borgerdydskolen der, hvorefter han i nogle år studerede lovkyndighed. Fra 1812-38 var han i sin gamle skole lærer i tysk og skønskrivning. 1815 blev han kopist i brandforsikringskontoret for landbygninger i Danmark og 1821 i samme egenskab ansat i de danske købstæders og landbygningers brandforsikringskontor. I 1835 blev han kasserer og i 1838 inspektør ved det københavnske Klasselotteri; året efter fik han tilladelse til at kolligere for dette. 13. december 1863 (fra udgangen af januar 1864 at regne) tog han sin afsked og fik snart efter titel af etatsråd.

17. januar 1818 ægtede han Inger Kirstine Hansen (1800-1876), datter af konsumtionsbetjent Fr. Wilh. Hansen (1765-1841) og Anna født Oppenhagen (1766-1851). Hans natur var meget lunerig og musikalsk; han var med til at udklække ideen om at stifte Musikforeningen, i hvis første bestyrelse han havde sæde. Han døde 27. juli 1875. Foruden oversættelser, tyske læsebøger osv. har han udgivet det meget læste og godt redigerede Arkiv for Historie og Geografi, 75 bind (1820-38), og Historisk-geografisk Arkiv, 75 bind (1839-64), end videre Magasin for Ungdommen, 5 bind (1818-20), Bibliothek for Ungdommen, 8 bind (1835-38), og Nyt Bibliothek for Ungdommen, 9 bind (1839-43). Fra 1842-44 var han medudgiver af Borgervennen. Han havde selv et anseeligt privatbibliotek.

Han er begravet på Assistens Kirkegård.

Note

Henvisninger 

Personer fra København
Danskere i 1800-tallet
Oversættere fra Danmark
Personer i Dansk Biografisk Leksikon
Dansksprogede forfattere fra Danmark
Bogsamlere fra Danmark
Studenter fra Østre Borgerdyd Gymnasium
Blythe Danner

Blythe Katherine Danner (født 3. februar 1943 i Philadelphia i Pennsylvania i USA) er en amerikansk skuespillerinde. Hun er mor til skuespillerinden Gwyneth Paltrow og filminstruktøren Jake Paltrow.

Hun har en bror, operasanger/skuespilleren Harry Danner.

Danner dukkede første gang op på scenen med Theater Company of Boston og Trinity Square Repertory Company (nu Trinity Repertory Company ) i Providence på Rhode Island. Hun har endvidere spillet med i et enkelt afsnit af M.A.S.H., hvor hun spillede Hawkeye Pierces ekskæreste.

Danner er på det seneste kendt for sin rolle overfor Robert De Niro i komediehittet Meet the Parents og dens efterfølgere, Meet the Fockers og Little Fockers.

Eksterne henvisninger 

 

Skuespillere fra Pennsylvania
Personer fra Philadelphia
Olaf Ryes plass

Olaf Ryes plass (1-11, 2-22) er en plads på Grünerløkka i Oslo, opkaldt efter den dansk-norske officer og idrætsmand, generalmajor Olaf Rye.

Pladsen er afgrænset af Sofienberggata, Thorvald Meyers gate, Grüners gate og Markveien.

Pladsen var en åben mark til langt op i 1880'erne. Grunden blev købt af kommunen fra familien Grüner for 10.000 kroner i 1883. Efterhånden blev der anlagt en smal gadestrækning på skrå fra Markveien til Thorvald Meyersgade med holdeplads for hestedroscher på midten af pladsen. Omkring 1890 fik pladsen spadserestier, fontæner og monumentet over Eilert Sundt. Vognmændene blev henvist til hjørnet af pladsen ved krydset Markveien – Sofienberggade. Den skrå gade gennem Olaf Ryes plass blev brugt til færdsel helt frem til sidste halvdel af 1930'erne.

Nr. 2 er det tidligere kristelige forsamlingshus Hauges Minde.

Kilder

Eksterne henvisninger 

 

Parker i Oslo
Horsens Kirke

Horsens Kirke ligger i byen Langholt, Horsens Sogn, Aalborg Kommune; indtil Kommunalreformen i 1970 lå det i Kær Herred, Horsens-Hammer Kommune, Ålborg Amt.

Koret og østpartiet af skibet blev opført i romansk tid af granitkvadre over skråkantsokkel. I sengotisk tid blev korets mure forhøjet, skibet blev forlænget mod vest og det snævre tårn blev opført; tårnet er et Styltetårn og har oprindelig haft åben underdel, som senere er blevet lukket. I 1500-tallets første halvdel blev en tilbygning opført mod syd af genanvendte kvadre og munkesten, tilbygningen har formodentlig fungeret som gravkapel men er senere blevet sat i forbindelse med skibet ved en affladet rundbue, sydgavlen er ommuret i 1700-tallet og bærer navnetræk for Schack Vittinghof Greve Holck, der ejede Sønder Elkær og Gammel Vraa og som døde i 1776. Våbenhuset er fra slutningen af 1800-tallet. Kirken fik nyt våbenhus mod nord i 1970 og blev restaureret i 1986.

Skibet har bjælkeloft, koret fik indbygget krydshvælv i sengotisk tid. Altertavlen i renæssance har i storfeltet et maleri efter Knud Larsens altertavle i Sankt Markus Kirke på Frederiksberg i København. Prædikestolen er en lektorieprædikestol fra 1609, som oprindelig har siddet i korbuen, sidepanelerne er nu ophængt på skibets vægge, i felterne ses Kristus og de tolv apostle. I kirken ses et sengotisk krucifiks. I skibets vestende har man bevaret den tidligere herskabsstol fra 1642.

Den romanske døbefont af granit har glat kumme og en fod formet som trapezkapitæl.

Eksterne kilder og henvisninger 

 Horsens Kirke  hos nordenskirker.dk
 Horsens Kirke hos KortTilKirken.dk

Kirker i Aalborg Kommune
Kirker i Aalborg Stift
Kirker i Aalborg Amt
Langholt
Scott Walker (politiker)

Scott Kevin Walker (født 2. november 1967 i Colorado Springs) er en amerikansk politiker. Han var den 45. guvernør i den amerikanske delstat Wisconsin fra 2011 indtil 2019. Han er medlem af det Republikanske parti.

Han blev republikanernes guvernørkandidat 14. september 2010, og vandt guvernørvalget den 2. november 2010, da han besejrede sin demokratiske modstander, Milwaukees borgmester Tom Barrett. Scott Walker blev indsat som Wisconsins 45. Guvernør den 3. januar 2011, da han afløste Jim Doyle fra det Demokratiske parti.

Eksterne henvisninger 

 Guvernøren i Wisconsins officielle profil Governor of Wisconsin 
 Scott Walkers biografi på National Governors Associations officielle hjemmeside. 

Guvernører i Wisconsin
Præsidentkandidater fra USA 2016
Scott Walker

Scott Walker har flere betydninger:

 Scott Walker (politiker) – Guvernør i Wisconsin
 Scott Walker (musiker) – amerikansk sanger
 Scott Walker (ishockey) – canadisk ishockeyspiller
 Scott Walker (instruktør) - newzealandsk instruktør
Dalbyover Kirke

Dalbyover Kirke ligger i den vestlige udkant af landsbyen Dalbyover ca. 20 km NØ for Randers (Region Midtjylland). Indtil Kommunalreformen i 2007 lå den i Århus Amt, og indtil Kommunalreformen i 1970 i Gjerlev Herred (Randers Amt)

Kor og skib er opført i romansk tid af granitkvadre over skråkantsokkel. Syddøren er bevaret i brug med indvendige karme, der er pyntet med tovstave, syddøren har oprindelig været retkantet som den tilmurede norddør, der har bevaret en omløbende rundstav. Østvinduet er bevaret som indvendig niche. Tårnet er opført i sengotisk tid og blev stærkt skalmuret i 1891, da man opførte det nyromanske våbenhus mod syd. I våbenhuset ses et brudstykke af en runesten, som man har fundet i kirkediget, teksten tolkes: "Tue, kitu søn satte (stenen efter) sin fætter, Thorgnys foster søn".

Den runde korbue er overpudset og muligvis udvidet. Kor og skib har fået indbygget hvælv i sengotisk tid. I hvælv og korbue har man afdækket kalkmalet, dekorativ udsmykning fra slutningen af 1400-tallet udført af de såkaldte håndværksmalere. Altertavlen i rokoko er fra 1762 og er skænket af Erik Rosenkrantz baron Holck og Hedvig Margrethe Raben, i storfeltet ses det oprindelige maleri, som en tid var afløst af en kopi efter Carl Bloch, kopien er nu opsat på bagsiden af altertavlen, storfeltet flankeres af Peter og Paulus.

I koret står en træfont, som formodentlig er samtidig med altertavlen, fonten er udformet som en putto, der holder kummen og står på en krukke, hvorfra vandet strømmer ud. Kirken har haft en romansk granitfont med bukler, et brudstykke af denne er nu i Randers museum. Prædikestolen er som altertavlen fra 1762 og er skænket af samme personer. Foran orglet er opstillet en række rokokomalerier fra et pulpitur.

I tårnrummet er ophængt rester af et epitafium over etatsråd Peder Marsvin til Trudsholm (død 1758). Peder Marsvin har været gravsat i tårnrummet.

Eksterne kilder og henvisninger 

 Dalbyover Kirke på gravstenogepitafier.dk
 Dalbyover Kirke  på nordenskirker.dk
 Dalbyover Kirke på KortTilKirken.dk

Kirker i Randers Kommune
Kirker i Århus Stift
Kirker i Randers Amt
Mary Fallin

Mary Fallin (født 9. december 1954 i Warrensburg, Missouri) er en amerikansk politiker. Hun var den 27. guvernør i den amerikanske delstat Oklahoma fra 2011 indtil 2019. Hun er medlem af det Republikanske parti.

Fallin var viceguvernør i Oklahoma fra 1995 til 2007. Hun blev medlem af Repræsentanternes Hus i 2007, og sad der indtil hun overtog embedet som guvernør den 10. januar 2011.

Eksterne henvisninger 

 Mary Fallin officielle kampagneside Mary Fallin for Governor 

Guvernører i Oklahoma
Earl Ray Tomblin

Earl Ray Tomblin (født 15. marts 1952 i Logan County, West Virginia) er en amerikansk politiker og var den 35. guvernør i den amerikanske delstat West Virginia fra 2011 til 2017. Han er medlem af det Demokratiske parti.

Tomblin blev udpeget som guvernør den 15. november 2010, da forgængeren Joe Manchin fik plads i Senatet i USA. Earl Ray Tomblin har meddelt at han prøver at blive demokraternes kandidat til guvernørvalget den 4. november 2011.

Eksterne henvisninger 

 Earl Ray Tomblins profil  Office of the Governor of West Virginia 

Guvernører i West Virginia
Kai Holm

Kai Holm er navnet på flere personer:

 Kai Holm (skuespiller) (1896-1985) – dansk skuespiller (Kai Emil Holm)
 Kai Holm (foreningsformand) (født 1938) – dansk ingeniør, fhv. formand for Danmarks Idræts-Forbund